মানুষের শরীর যেমন মাঝে মাঝে অসুস্থ হয়,বাংলাদেশের ব্যাটিংটাও ঠিক তেমনি মাঝে মাঝে রোগাক্রান্ত হয়। সুস্থ থাকতে থাকতে যেন হঠাৎ করে অসুস্থ হয়ে উঠা। পার্থক্য হলো মানুষ এক সময় সুস্থ হয়, কিন্তু বাংলাদেশের অসুস্থতা যেন ছাড়ছেই না। ব্রেন স্ট্রোকে আক্রান্ত মানুষের স্মৃতি শক্তি যেমন লোপ পায় বাংলাদেশও ঠিক তেমনি ভুলে গেছে ব্যাটিং। উইকেটে বাংলাদেশের অসহায় রুপ আর আউট হওয়ার ধরনে মনে হয় বিশ্ব সেরা বোলিং আক্রমণের বিপক্ষে খেলছে লাল সবুজের প্রতিনিধিরা। কিংবা পিচ হয়ে গেছে ইংল্যান্ড আফ্রিকার পিচের মু ব্যাটসম্যানদের বধ্যভূমি। সিলেটের অভিষেক টেস্টের ২য় দিনে মাত্র ৫১ ওভার ব্যাট করতে পেরেছে বাংলাদেশ। জিম্বাবুয়ে বোলারদের মারাত্মক বোলিংয়ের বিপক্ষে এই ৫১ ওভারে এসেছে মাত্র ১৪৩ রান। অথচ সদ্য সমাপ্ত ওয়ানডে সিরিজে এই ৫০ ওভারে গড়ে এসেছে প্রায় ২৭০ এর মু। কিন্তু রঙিন পোশাক ছেড়ে সাদা পোশাকে এলেই যেন খেই হারিয়ে ফেলে রিয়াদ বাহিনী। টেস্টে বাংলাদেশের এই ব্যাটিং ভুলে যাওয়া অবশ্য খুব একটা নতুন কিছু নয়। টেস্টে প্রায় নিয়মিুই ব্রেন ফেড হচ্ছে টাইগার ব্যাটসম্যানদের।